
Αριθ. 37791/1725 (1) 

Τροποποίηση της απόφασης αριθ. 4/24.1.1983 των 
Υπουργών Εθνικής Οικονομίας και Οικονομικών «Περί 
καθορισμού δικαιωμάτων συνδρομών και κρατήσεων 
υπέρ του Οικονομικού Επιμελητηρίου της Ελλάδος 
(Ο.Ε.Ε.). 

ΟΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις: 

α) Των παραγράφων 1 και 2 του άρθρου 4 του Ν. 
1100/80 (ΦΕΚ 295/τ.Α/80) «Περί ιδρύσεως Οικονομικού 
Επιμελητηρίου της Ελλάδος». 

β) Της παραγράφου 1 του άρθρου 4 του Ν. 1479/84 


(ΦΕΚ 145/τ.Α'/84) «Τροποποιήσεις του Ν. 1100/80 και άλ¬ 
λες διατάξεις». 

2. Τη σύμφωνη γνώμη της Κεντρικής Διοίκησης του ΟΕΕ 
στη ΣΤ/70 συνεδρίασή της. 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Τροποποιούμε την 4/24.1.1983 απόφαση των Υπουργών 
Εθνικής Οικονομίας και Οικονομικών «Περί καθορισμού δι¬ 
καιωμάτων, συνδρομών και κρατήσεων υπέρ του ΟΕΕ» 
(ΦΕΚ 52/τ.Β'/83) όπως η απόφαση αυτή τροποποιήθηκε με 
τη Φ. 28/Δ - 4265/25.7.1992 όμοια (ΦΕΚ 495/τ.Β'/92) και α¬ 
ναπροσαρμόζουμε από 1.1.1998 την ετήσια συνδρομή των 
μελών του Ο.Ε.Ε. από χίλιες πεντακόσιες (1.500) δραχμές 
σε δύο χιλιάδες πεντακόσιες (2.500) δρχ. για όσους έχουν 
λάβει το πτυχίο τους μέσα στην τελευταία, πριν από την εγ¬ 
γραφή τους , πενταετία και αηο τρεις χιλιάδες (3.000) δραχ¬ 
μές σε πέντε χιλιάδες (5.000) δραχμές για τους υπολοίπους. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 21 Νοεμβρίου 1997 

Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 

-Φ- 

36942/ΚΠΣ 542 (2) 

Έγκριση στοιχείων του περιεχομένου Σύμβασης μεταξύ 
ΜΟΔ και Φορέων διαχείρισης Κοινοτικών Προγραμ¬ 
μάτων ή Πρωτοβουλιών για την παροχή υπηρεσιών 
Γραμματείας της Επιτροπής Παρακολούθησης 
Προγράμματος ή Πρωτοβουλίας. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 
Έχοντας υπόψη: 

1. Το Ν. 1558/85 «Κυβέρνηση και Κυβερνητικά 
Όργανα». 

2. Το Π.Δ. 183/93 «Περί Οργανισμού ΥΠΕΘΟ». 

3. Το Π .Δ. 437/85 «Περί αρμοδιοτήτων ΥΠΕΘΟ». 

4. Τη με αριθμό 34001/ΔΙΟΕ 1957/9.10.1996 Κοινή 
Απόφαση του Πρωθυπουργού και Υπουργού Εθνικής 
Οικονομίας «Περί καθορισμού αρμοδιοτήτων των 
Υφυπουργών Εθν. Οικονομίας». 

5. Τους Κανονισμούς 2081/93 και 2082/93 του 
Συμβουλίου των Ε.Κ. 

6. Την με αριθμό Ε (94) 1716/13.7.94 Απόφαση της 

Επιτροπής των Ευρωπαϊκών Κοινοτήτων, που αφορά τηςεξασφάλισητηςπλήρουςλειτουργίαςτηςγιατοχρο- 
στην έγκριση του ΚΠΣ για την Ελλάδα 1994 - 99. νικά διάστημα ισχύος της Σύμβασης, κατά τους όρους και 

7. Την με αριθμό Ε (96) 482/24.4.96 Απόφαση της 


Επιτροπής Ευρωπαϊκών Κοινοτήτων που αφορά στην έ- 
κρισητου Επ. Προγράμματος «Τεχνικής Βοήθειας». 

8. Το άρθρο Τρίτο του Ν. 2372/1996 περί «συστάσεως 
φορέων για την επιτάχυνση της αναπτυξιακής διαδικα¬ 
σίας και άλλες διατάξεις (ΦΕΚ 27/τ.Α'/28.2.1996), το ο¬ 
ποίο αναφέρεται στη σύσταση της ανωνύμης εταιρείας 
με την επωνυία «ΜΟΝΑΔΑ ΟΡΓΑΝΩΣΗΣτης ΔΙΑΧΕΙΡΙΣΗΣ 
ΤΟΥ ΚΟΙΝΟΤΙΚΟΥ ΠΛΑΙΣΙΟΥ ΣΤΗΡΙΞΗΣ (Μ.Ο.Δ.) Α.Ε.» και 
το Καταστατικό της και ειδικότερα τη ν παρ. 5 του άρθορυ 
1 αυτού. 

9. Το άρθρο 27του Ν. 2081/1992 (ΕΚ 154/Α/92), μετο ο¬ 
ποίο προστέθηκε άρθρο 29 Α στον Ν. 1558/1985 (ΦΕΚ 
137/Α/85) για τον έλεγχο των δαπανών που προκαλούν οι 
κανονιστικές διοικητικές πράξεις, αποφασίζει: 

1. Την έγκρισή των, εις τα επόμενα άρθρα της παρού- 
σης, καθοριζομένων στοιχείων περιεχομένου της 
Σύμβασης που θα συνάπτεται μεταξύ της ΜΟΔ και του 
Φορέα Διαχείρισης των Κοινοτικών Προγραμμάτων 
(Περιφέρεια ή Υπουργείο) προκειμένου η ΜΟΔ να παρέ¬ 
χει συγκεκριμένες υπηρεσίες στους φορείς αυτούς. 

Στην Αθήνα σήμερα την.και στα γραφεία του 

.τα συμβαλλόμενα μέρη, πρώτο μεν 

(Περιφέρεια ή Υπουργείο), ως εκπρόσωπος του φορέα 
διαχείρισης Κοινοτικών ’ Πργογραμμάτων, που εδρεύει 


.και εκπροσωπείται κατά το Νομό από 

. θα καλείται δε στα ακόλουθα 

«Φορέας» και, δεύτερο, η ανώνυμη εταιρεία με την επωνυ¬ 
μία «Μονάδα Οργάνωσης της Διαχείρισης του Κοινοτικού 
Πλαισίου Στήριξης Α.Ε.», που εδρεύει στην Αθήνα (Μι- 
χαλακοπούλου 103) και εκπροσωπείται κατάτοΝόμο από 


.θα καλείται δε στα ακόλουθα «Μ.Ο.Δ.», συμφω¬ 
νούν,συνομολογούν και αποδέχονται τα ακόλουθα: 

«ΑΡΘΡΟ 1 

1.1 Αντικείμενο της Σύμβασης αυτής αποτελεί η συ¬ 
γκρότηση εκ μέρους της Μ.Ο.Δ. και η διάθεση στον 
Φορέα, Ομάδας Στελεχών, που μαζί με τους εκπροσώ¬ 
πους των Κεντρικών Υπηρεσιών της διοίκησης θα αναλά¬ 
βουν το έργο και τις αρμοδιότητες της Γραμματείας της 
Επιτροπής Παρακολούθησης του Προγράμματος, όπως 
αυτές ορίζονται στις ισχύουσες εκάστοτε αποφάσεις συ 
γκρότησης και λειτουργίας των Γραμματειών -^ων 
Επιτροπών Παρακολούθησης. 

1.2 Ειδικότερα, με τη Σύμβαση αυτήν, ο Φορέας αναθέ¬ 
τει στην Μ.Ο.Δ. και η Μ.Ο.Δ. αναλαμβάνει: 

(α) Την επιλογή και συγκρότηση της προβλεπόμενης 
στην παρ. 1.1 του άρθρου αυτού Ομάδας Στελεχών, η ο¬ 
ποία καλείται στο εξής «Ομάδα Στελεχών». 

(β) Την κατάρτιση καιτη συνεχή τεχνική και συμβουλευ¬ 
τική υποστήριξη των μελών της Ομάδας Στελεχών, ώστε 
να ανταποκριθεί κατά τον αποδοτικότερο και αποτελε¬ 
σματικότερο τρόπο σας αρμοδιότητες που θα της ανατε¬ 
θούν και στο αντικείμενο που θα αποτελείτο περιεχόμενο 
της εργασίας της. 

(γ) Την οργάνωση και τον εφοδιασμό της Ομάδας 
Στελεχών με τα κατάλληλα πρότυπα και εργαλεία οργά¬ 
νωσης και διαχείρισης προγραμμάτων. 

(δ) Την διάθεση της Ομάδας Στελεχών στον Φορέα και 


προϋποθέσεις που περιγράφονται στη Σύμβαση. 

1.3 Η επιλογή, συγκρότηση και οργάνωση της Ομάδας 
Στελεχών θα γίνει σύμφωνα με τα πορίσματα της διαγνω¬ 
στικής μελέτης, η οποία ήδη έχει εκπονηθεί, για τη διαπί¬ 
στωση των σχετικών αναγκών του Φορέα. 

1.4 Τα μέλη της Ομάδας Στελεχών θα επιλεγούν με τις 
διαδικασίες που ορίζονται στον Κανονισμό Εσωτερικής 
Οργάνωσης της Μ.Ο.Δ. Στην τελική προσωπική συνέ¬ 
ντευξη με τους υποψηφίους δύναται να συμμετέχει ο 
Πρόεδρος της Ε.Π. του Φορέα ο οποίος έχει σε κάθε πε¬ 
ρίπτωση δικαίωμα αιτιολογημένης αρνησικυρίας. 

ΑΡΘΡΟ 2 

Στα πλαίσια του αντικειμένου της Σύμβασης, όπως ορί¬ 
ζεται στο άρθρο 1 αυτής, η Μ.Ο.Δ. αναλαμβάνει ειδικότε¬ 
ρα τις ακόλουθες υποχρεώσεις έναντι του Φορέα. 

2.1. Την επιλογή των μελώντης Ομάδας Στελεχών κατά 
τις διαδικασίες που ορίζονται στον Κανονισμό 
Εσωτερικής Οργάνωσης της Μ.Ο.Δ. και σύμφωνα με τα 
προβλεπόμενατηςπαρ. 1.4του άρθρου 1 της παρούσης. 

Αν ορισμένες θέσεις εργασίας δεν καλυφθούν από υ¬ 
ποψηφίους που διαθέτουν τα ζητούμενα προσόντα, ως 
προς τις θέσεις αυτές μπορεί να προβλέπεται συμπλήρω¬ 
ση από υποψηφίους σε άλλες διαδικασίες επιλογής στε¬ 
λεχών της ΜΟΔ, που θα αξιολογηθεί ως επικρατέστεροι 
και διαθέτουν τα ζητούμενα απαραίτητα προσόντα. Και 
στην περίπτωση αυτή ισχύει το δικαίωμα αιτιλογημένης 
αρνησικυρίας του Προέδρου της Επιτροπής 
Παρακολούθησης του Προγράμματος. 

2.2 Την αρχική και συνεχή κατάρτιση των μελών της 
Ομάδας Στελεχών σε τομείς και θέματα που αφορούν τις 
αρμοδιότητες και δραστηριότητές της, ώστε να είναι α¬ 
ποτελεσματική και αποδοτική στο έργο της. 

2.3 Την διάθεση της Ομάδας Στελεχών στον Φορέα το 

αργότερο μέχρι.και την εξασφάλιση 

της πλήρους λειτουργίας της για το χρονικό διάστημα ι¬ 
σχύος της Σύμβασης αυτής. 

2.4. Τη συνεχή αξιολόγηση του έργου της Ομάδας 
Στελεχών, σε συνεργασία με τον Πρόεδρο της Ε.Π., ώστε 
να διασφαλίζεται η πλήρης κάλυψη των αρμοδιοτήτων 
και του περιεχομένου εργασίας της, και να εναρμονίζεται 
προς τους στόχους του προγράμματος. Σε περίπτωση 
αρνητικής αξιολόγησης είναι δυνατόν με σύμφωνη γνώμη 
του Προέδρου της Ε.Π. η αντικατάσταση μέλους ή του συ¬ 
νόλου των μελώντης Γ ραμματείας. 

2.5. Την αντικατάσταση με την ίδια διαδικασία επιλογής 
- κατάρτισης σε εύλογο χρόνο, των μελών της Ομάδας 
Στελεχών, που για οποιαδήποτε αιτία θα αποχωρήσουν 
πριν τη λήξη της Σύμβασης. 

2.6 Τη συνεχή υποστήριξη της Ομάδας Στελεχών με πα¬ 
ροχή συμβουλών, μεθοδολογίας και προτύπων, ώστε να 
διασφαλίζεται καθ’ όλο το χρονικό διάστημα ισχύος της 
σύμβασης το επιθυμητό επίπεδο ποιότητας του έργου . 

2.7 Την χαρακτηριστική του κόστους λειτουργίας της 
Ομάδας Στελεχών καθ’ όλο το διάστημα ισχύος της σύμ¬ 
βασης και ειδικότερα των δαπανών προσωπικού (αμοιβές 
και εργοδοτικές εισφορές), των δαπανών μετακίνησης 
του προσωπικού καθώς και των δαπανών για τον ανα¬ 
γκαίο εξοπλισμό και τα υλικά που απαιτούνται. Την κατα¬ 
βολή του μισθώματος και λοιπών συναφών δαπανών σε 
περίπτωση που, μετά από σχετικό αίτημα του Προέδρου 

της Ε.Π. η Ομάδα Στελεχών εγκατασταθεί σε χώρο εκτός 
των γραφείων του Φορέα. 

ΑΡΘΡΟ 3 

Η Ομάδα Στελεχών που θα συγκροτήσει η Μ.Ο.Δ., θα 
περιλαμβάνει τις εξής θέσεις εργασίας: 

(α) Συντονιστής - Υπεύθυνος Γραμματείας της Ε.Π. (ά¬ 
τομο 1) 

(β) Υπεύθυνοι Υποπρογραμμάπον (ή Μέτρου) (άτομα) 

(γ) Γραμματειακή στήριξη (άτομα) 

ΑΡΘΡΟ 4 

4.1 Η Ομάδα Στελεχών θα αναλάβει τα καθήκοντα, που 
απορρέουν από το αντικείμενο εργασίας της, που ορίζο¬ 
νται στις ισχύουσες εκάστοτε Αποφάσεις συγκρότησης 
και λειτουργίας των Γραμματειών των Επιτροπών 
Παρακολούθησης. 

4.2. Τα μέλη της Ομάδας Στελεχών και ο Συντονιστής ως 
προς τα θέματα του προσωπικού (αμοιβές, προαγωγές, ε¬ 
πιμορφώσεις κ.λπ.) υπάγονται στην Μ.Ο.Δ., ως προς τον 
προγραμματισμό και την εκτέλεση του αντικειμένου και 
τον έλεγχο της εργασίας τους υπάγονται στον Πρόεδρο 
της Επιτροπής Παρακολούθησης. 

4.3. Τα μέλη της Ομάδας Στελεχών, περιλαμβανομένου 
και του Συντονιστή αυτής, θα λαμβάνουν άδειες (κανονι¬ 
κή ή έκτακτες) και θα πραγματοποιούν τις υπηρεσιακές 
τους μετακινήσεις μετά σύμφωνη γνώμη του Προέδρου 
της Επιτροπής Παρακολούθησης. 

ΑΡΘΡΟ 5 

Στα πλαίσια τοΰ αντικειμένου της Σύμβασης αυτής ο 
Φορέας αναλαμβάνει να διαθέσει στην Ομάδα Στελεχών 
τα αρχεία εγγράφων και πληροφοριών, φυσικών ή ηλε¬ 
κτρονικών, που τηρεί η Γραμματεία της Επιτροπής 
Παρακολούθησης του Προγράμματος μέχρι την ημέρα α- 
νάληψηςτων καθηκόντων της Ομάδας Στελεχών, ώστε να 
εξασφαλισθεί η συνέχεια της διαχείρισης του Προ¬ 
γράμματος από την ημέρα εγκατάστασης της Ομάδας 
Στελεχών της Μ.Ο.Δ. στον Φορέα (για την οποία θα εκδο- 
θεί σχετική διαπιστωτική πράξη του Προέδρου της Ε.Π.). 

ΑΡΘΡΟ 8 

Η ισχύς της Σύμβασης αυτής αρχίζει από την υπογραφή 
της και διαρκεί μέχρι την.Αν τυχόν δια¬ 

πιστωθεί κατά τη διάρκεια της σύμβασης, ότι το 
Πρόγραμμα δε θα ολοκληρωθεί μέχρι της λήξη της, τα 
συμβαλλόμενα μέρη διαπραγματεύονται και συμφωνούν 
τρεις (3) τουλάχιστον μήνες πριν την προβλεπόμενη λήξη 
της Σύμβασης, την παράταση της διάρκειάςτης. Σε περί¬ 
πτωση αδυναμίας ή ασυμφωνίας των συμβαλλομένων με¬ 
ρών για την από κοινού ρύθμιση των σχετικών θεμάτων ε¬ 
πιλαμβάνεται του θέματος ο Πρόεδρος της Επιτροπής 
Παρακολούθησης του Κ.Π.Σ. 

Αρθρο 7 

7.1 Για την παρακολούθηση της εφαρμογής του περιε¬ 
χομένου της Σύμβασης και επίλυσης των διαφορών συ¬ 
γκροτείται τριμελές Όργανο που καλείται Επιτροπή της 
Σύμβασης και αποτελείται από: 

- Τον Πρόεδρο της Επιτροπής του Επιχειρησιακού 
Προγράμματος Τεχνικής Βοήθειας ή αναπληρωτή του. 

- Τον Πρόεδρο της Επιτροπής Παρακολούθησης του 
Επιχειρησιακού Προγράμματος 

-Τον Πρόεδρο του Δ.Σ. της Μ.Ο.Δ. που αναπληρώνεται 
από το Γ ενικό Διευθυντή της Μ.Ο.Δ. 


7.2. Η Επιτροπή της Σύμβασης συγκαλείται μετά από ει¬ 
σήγηση ενός εκ των μελών της. 

7.3. Η Επιτροπή Σύμβασης παρακολουθεί την καλή ε¬ 
φαρμογή των όρων της Σύμβασης και ειδικότερα εξετά¬ 
ζει, παρακολουθεί και διαπιστώνει την πιστή τήρηση των 
όρων της Σύμβασης και από τα δύο μέρη, και εισηγείται 
προς τον πρόεδρο της Επιτροπής Παρακολούθησης του 
Κ.Π.Σ. για την επίλυση τυχόν διαφορών που προκύπτουν 
κατά την εφαρμογή της. 

ΑΡΘΡΟ 8 

Αυτά συμφώνησαντα συμβαλλόμενα μέρη και προς βε¬ 
βαίωση συντάχθηκε και υπογράφεται η σύμβαση αυτή σε 
δύο αντίτυπα, κάθε δε συμβαλλόμενο μέρος έλαβε από έ¬ 


να. 

για τον για την 

Φορέα Μονάδα Οργάνωσης της 

Διαχείρησης του Κ.Π.Σ. 

ο. ο. 


2. Κάθε προσθήκη πέραν του περιεχομένου που καθο¬ 
ρίζεται παραπάνω καθώς και τροποποίηση υπογραφεί- 
σας σύμβασης που συμφωνούν τα συμβαλλόμενα μέρη 
κατάτην κατάρτιση των συμβάσεων, θα γίνεται με γραπτή 
έγκριση του Υφυπουργού Εθνικής Οικονομίας αρμόδιου 
για τα Κοινοτικά Προγράμματα και Πρωτοβουλίες. 

3. Με νεωτέρα Απόφασή μας θα καθοριστούν τα στοι¬ 
χεία των Συμβάσεων μεταξύ ΜΟΔ και Φορέων για την πα¬ 
ροχή υπηρεσιών και στις λοιπές, εκτός των Γραμματειών, 
περιπτώσεις. 

4. Η ισχύς της Απόφασης αυτής αρχίζει από την ημερο¬ 
μηνία υπογραφήςτης. 

5. Από τις διατάξεις αυτής της απόφασης δεν προκαλεί- 
ται δαπάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 1997 

Ο ΥΦΥΠΟΥΡΓΟΣ 

ΧΡΗΣΤΟΣΑΝ. ΠΑΧΤΑΣ 

-Φ- 

Αριθ. Α.Π.Δ2/Α/Φ.8/24050 (3) 

Καθορισμός δικαιολογητικών για τη χορήγηση άδειας με¬ 
ταπωλητή πετρελαιοειδών προϊόντων για θέρμανση. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α. Το Ν. 1558/85 «Κυβέρνηση και Κυβερνητικά Όργανα». 

β. Το Π.Δ. 437/85 «Καθορισμός και ανακατανομή αρμο¬ 
διοτήτων των Υπουργείων». 

γ. Το Π.Δ 381/89 (ΦΕΚ 168/Α/16.6.89) «Οργανισμόςτου 
Υπουργείου Βιομηχανίας, Ενέργειας και Τεχνολογίας». 

δ. Το Π.Δ. 27/96 περί Συγχώνευσης των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης (ΦΕΚ 19/Α/1.2.96». 

ε. Τις διατάξεις του Ν. 2289/95 (ΦΕΚ 27/Α/8.2.95) 
«Αναζήτηση, έρευνα και εκμετάλλευση υδρογονανθρά¬ 
κων και άλλες διατάξεις» άρθρο 15 παρ, 4 εδάφιο 1 7 του 
κεφαλαίου Δ' περί ρυθμίσεων θεμάτων τομέα πετρελαιο¬ 
ειδών και άλλες διατάξεις, του Νόμου αυτού, όπως τρο¬ 
ποποιήθηκε με το άρθρο 22 του Νόμου 2516/1997 (ΦΕΚ 
159/Α/8.8.97). 

στ. Το γεγονός ότι πρέπει να ρυθμιστούν, σύμφωνα με 
το άρθρο 15 παρ. 4 εδάφιο 7 του Ν. 2289/95 και του άρ¬ 
θρου 22 παρ. 7, 6 εδάφιο α του Ν. 2516/97 με απόφαση 

της Υπουργού Ανάπτυξης, οι όροι και οι προϋποθέσεις 
χορήγησης άδειας μεταπωλητή πετρελαιοειδών προϊό¬ 
ντων για θέρμανση. 

ζ. Το ότι η απόφαση αυτή δεν προκαλεί δαπάνη σε βά¬ 
ρος του κρατικού προϋπολογισμού επειδή καθορίζει μό¬ 
νο τους όρους και τις προϋποθέσεις χορήγησης αδειών 
μεταπωλητών πετρελαιοειδών προϊόντων για θέρμανση, 
αποφασίζουμε: 

1. Προκειμένου ένα φυσικό ή νομικό πρόσωπο να απο¬ 
κτήσει άδεια μεταπωλητή πετρελαιοειδών προϊόντων για 
θέρμανση σύμφωνα με τις διατάξεις του άρθρου 15 παρ. 
4 εδάφιο 7του κεφαλαίου Δ'του Ν. 2289/1995, όπως τρο¬ 
ποποιήθηκε με το άρθρο 22του Ν. 2516/97, υποχρεούται 
να υποβάλει στις κατά τόπο αρμόδιες Υπηρεσίες της 
Νομαρχιακής Αυτοδιοίκησης σχετική αίτηση με συνημμέ¬ 
να τα παρακάτω αναφερόμενα δικαιολογητικά. 

α. Βεβαίωση έναρξης ασκήσεως επιτηδεύματος μετα¬ 
πωλητή πετρελαιοειδών προϊόντων για θέρμανση ή βε¬ 
βαίωση μεταβολής για τους ήδη επιτηδευματίες από την 
αρμόδια Δημόσια Οικονομιή Υπηρεσία (ΔΟΥ) του 
Υπουργείου Οικονομικών, στην οποία υπάγεται. 

β. Υπεύθυνη Δήλωση του Ν. 1599/86, στην οποία θα δη¬ 
λώνονται οι ιδιόκτητοι αποθηκευτικοί χώροι, (όγκος και α¬ 
ριθμός δεξαμενών) που διαθέτει ή όχι. 

γ. Σχετική άδεια εγκατάστασης και λειτουργίας σε ισχύ 
των αρμοδίων κατά τόπο Υπηρεσιών της Νομαρχιακής 
Αυτοδιοίκησης, εφόσον έχει την κατοχή του ιδιόκτητη δε¬ 
ξαμενή αποθήκευσης πετρελαίου θέρμανσης ή πετρελαί¬ 
ου κίνησης για παραγωγή θερμότητας. 

δ. Υπεύθυνη Δήλωση του Ν. 1599/86, στην οποία θα δη¬ 
λώνεται, εφόσον διαθέτει, σύμφωνα με τις ισχύουσες δια¬ 
τάξεις περί χορήγησης αδειών κυκλοφορίας φορτηγών 
αυτοκινήτων φ. Ι.Χ. αυτοκινήτων μεταφοράς υγρών καυ¬ 
σίμων μαζί με θεωρημένα αντίγραφα των αδειών κυκλο¬ 
φορίας τους. 

ε. Παράβολο πενήντα χιλιάδων (50.000) δρχ. του 
Δημοσίου. 

ζ. Ειδικότερα ο κάτοχος άδειας πρατηρίου υγρών καυ¬ 
σίμων που επιθυμεί να αποκτήσει άδεια μεταπωλητή πε¬ 
τρελαιοειδών προϊόντων για θέρμανση πρέπει απαραίτη¬ 
τα να υποβάλει, πέραν των ανωτέρω δικαιολογητικών, α) 
άδεια λειτουργίας σε ισχύ του πρατηρίου με θεωρημένο 
σχετικό τοπογραφικό σχεδιάγραμμα των δεξαμενών του' 
πρατηρίου από τις αρμόδιες κατά τόπους Υπηρεσίες της 
Νομαρχιακής Αυτοδιοίκησης του τομέα Μεταφορών και 
Επικοινωνιών και β) υπεύθυνη δήλωση του Ν. 1599/86 ότι 
η εμπορική δραστηριότητα του μεταπωλητή θα ασκείται 
εκτός του χώρου των δεξαμενών του πρατηρίου και δεν 
θα έχει καμία σχέση με τη λειτουργία του. 

2. Οι μεταπωλητές πετρελαιοειδών προϊόντων για θέρ¬ 
μανση έχουν το δικαίωμα να διαθέτουν: 1) πετρέλαιο κί¬ 
νησης (αυΐοπιοΐίνθ άίβδθΙ)στον τελικό καταναλωτή, εφό¬ 
σον πρόκειται να χρησιμοποιηθεί αποκλειστικά για την 
παραγωγή θερμότητας, (πλην μηχανών εσωτερικής καύ¬ 
σης), II) πετρέλαιο θέρμανσης (ΗβαΙίης άίθδθΙ) και III) φω¬ 
τιστικό πετρέλαιο. 

3. α. Μετά τη χορήγηση της σχετικής άδειας ο εφοδια¬ 
σμός των μεταπωλητών με πετρελαιοειδή προϊόντα για 
θέρμανση θα γίνεται αποκλειστικά και μόνο από τις εται¬ 
ρείες εμπορίας πετρελαιοειδών προϊόντων οι οποίες δια¬ 
θέτουν ειδική άδεια εμπορίας κατηγορίας Α', Β' ΚΑΙ Στ' ή 
και από τους πράκτορες και παραγγελιοδόχους αυτών. Οι 
μεταπωλητές υποχρεούνται να καταθέτουν αντίγραφο 


της άδειας μεταπωλητή πετρελαιοειδών προϊόντων για 
θέρμανση στην προμηθεύτρια εταιρεία εμπορίας η οποία 
στη συνέχεια υποχρεούται να αναγράφει τον αριθμό της 
εν λόγω άδειας στα παραστατικά έγγραφα που θα εκδίδει. 

β. Οι μεταπωλητές υποχρεούνται να παραδίδουν τα πε¬ 
τρελαιοειδή προϊόντα για θέρμανση με ευθύνη τους μόνο 
σε τελικούς καταναλωτές και να αναγράφουν τον αριθμό 
αδείας στα σχετικά παραστατικά πώλησης (τιμολόγια - α¬ 
ποδείξεις). 

4. Η άδεια μεταπωλητή πετρελαιοειδών προϊόντων για 
θέρμανση ισχύει για τέσσερα (4) χρόνια με δυνατότητα α¬ 
νανέωσής της μετά από υποβολή και επανάλεγχο των 
σχετικών δικαιολογητικών. 

5. Μετά την παρέλευση οκτώ (8) μηνών από τη δημοσί¬ 
ευση της παρούσης στην Εφημερίδα της Κυβερνήσεως 
απαγορεύεται η διακίνηση πετρελαιοειδών προϊόντων για 
θέρμανση καθώς και η χρήση αποθηκευτικών χώρων από 
κατόχους που στερούνται άδειας μεταπωλητή και άδειας 
λειτουργίας των δεξαμενών. 

6. Κατά τη διάρκεια ισχύος της άδειας παρέχεται στο 
Υπουργείο Ανάπτυξης καθώς και στις αρμόδιες 
Υπηρεσίες της Νομαρχιακής Αυτοδιοίκησης το δικαίωμα 
να διενεργούν με εξουσιοδοτημένα όργανα κάθε μορφής 
επιτόπιους ελέγχους για τη διαπίστωση εφαρμογής των 
προϋποθέσεων και όρων που χορηγήθηκε η άδεια αυτή. 

7. Οι Υπηρεσίες της Νομαρχιακής Αυτοδιοίκησης που 
εκδίδουν άδειες μεταπωλητών υποχρεούνται να κοινο¬ 
ποιούν αντίγραφα των αδειών αυτών στην αρμόδια Δ/νση 
του Υπουργείου Ανάπτυξης στην οποία θα τηρείται 
Μητρώο αδειών μεταπωλητών πετρελαιοειδών προϊό¬ 
ντων για θέρμανση καθώς και στην αρμόδια Δ.Ο.Υ., μέσα 
σε χρονικό διάστημα 10 ημέρών. 

8. Η άδεια μεταπωλητή πετρελαιοειδών προϊόντων για 
θέρμανση ανακαλείται με απόφαση της Υπηρεσίας που 
την έχει εκδόσει όταν δεν τηρούνται οι προανεφερόμενοι 
όροι και προϋποθέσεις. Η απόφαση ανάκλησης της άδει¬ 
ας μεταπωλητή θα κοινοποιείται υποχρεωτικά στην αρμό¬ 
δια Υπηρεσία του Υπουργείου Ανάπτυξης, στην αρμόδια 
Δ.Ο.Υ. και στις αρμόδιες Υπηρεσίες της Νομαχιακής Αυτο¬ 
διοίκησης του Υπουργείου Μεταφορών και Επικοινωνιών. 

9. Η άδεια μεταπωλητή πετρελαιοειδών προϊόντων για 
θέρμανση δεν απαλλάσσει τον κάτοχό της από τις υπο¬ 
χρεώσεις που προκύπτουν από τις διατάξεις άλλων 
Νόμων και αποφάσεων. 

10. Η ισχύς της παρούσης αρχίζει από της δημοσιεύσε- 
ώςτης στην Εφημερίδα της Κυβερνήσεως. 

11. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 20 Νοεμβρίου 1997 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθμ. 192136 (4) 

Καθορισμός αποζημίωσης μελών Διοικητικού Συμ¬ 
βουλίου Εθνικού Κέντρου Πιστοποίησης Δομών Συνε¬ 
χιζόμενης Επαγγελματικής Κατάρτισης και Συνοδευ¬ 
τικών Υποστηρικτικών Υπηρεσιών (Ν. Π.I.Δ.). 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Ι.Τις διατάξεις: 

α) Του άρθρου 22του Ν. 2469/97 (ΦΕΚ38/Α/97). 

β) Του Π.Δ. 67/97 (ΦΕΚ 61/Α/97). 
γ) Του άρθρου 1 παρ. 2α του Ν. 2469/97 (ΦΕΚ 38/Α/97) 
το οποίο αντικατέστησε το πρώτο εδάφιο της παρ. 2 του 
άρθρου 29Α στο Ν. 1558/85 (ΦΕΚ 137/Α/85) όπως προ¬ 
στέθηκε με το άρθρο 27 του Ν. 2081/92 (ΦΕΚ 154/Α/92). 

δ) Του άρθρου 40του Ν. 849/78 (ΦΕΚ232/Α/78) όπως συ¬ 
μπληρώθηκε με το άρθρο 8του Ν. 2129/93 (ΦΕΚ57/Α/93). 

2. Την Υπουργική απόφαση αριθμ. 92084/23.5.97 
«Συγκρότηση του Διοικητικού Συμβουλίου του Εθνικού 
Κέντρου Πιστοποίησης Δομών Συνεχιζόμενης Επαγγε¬ 
λματικής Κατάρτισης και Συνοδευτικών Υποστηρικτικών 
Υπηρεσιών (ΦΕΚ 427/Β/27.5.97). 

3. Την Κ.Υ.Α. 95445/95 (ΦΕΚ898/Β/95). 

4. Το έγγραφο αριθμ. 2144/97 του Εθνικού Κέντρου 
Πιστοποίησης Δομών Σ.Ε.Κ. και Σ.Υ.Υ. με το οποίο μας υ¬ 
ποβλήθηκε με το αριθμ. 4 πρακτικό του Δ.Σ. 

5. Το γεγονός ότι από την απόφαση αυτή προκαλείται 
δαπάνη ύψους 9.240.000 δρχ. περίπου για το τρέχον οι¬ 
κονομικό έτος και 15.360.000 δρχ. για καθένα από τα ε¬ 
πόμενα πέντε (5) τουλάχιστον οικονομικά έτη. 

Η δαπάνη θα καλυφθεί από τις πιστώσεις που έχουν εγ¬ 
γράφει στην κατηγορία εξόδων (61) που ανέρχονται σε 
67.000.000 δρχ. και από την ίδια κατηγορία εξόδων για τα 
επόμενα πέντε (5) τουλάχιστον οικονομικά έτη από τα ίδια 
έσοδα του Εθνικού Κέντρου Πιστοποίησης Δομών Σ.Ε.Κ. 
και Σ.Υ.Υ., αποφασίζουμε: 

1. Καθορίζουμε την αποζημίωση του Προέδρου και των 
μελών του Διοικητικού Συμβουλίου του Εθνικού Κέντρου 
Πιστοποίησης Δομών Συνεχιζόμενης Επαγγελματικής 
Κατάρτισης και Συνοδευτικών υποστηρικτικών Υπηρεσιών 
(Ν.Π.Ι.Δ.) ως εξής: 

α) Πρόεδρος: Πενήντα χιλιάδες (50.000) δρχ. κατά συ¬ 
νεδρίση. 

β) Μέλη: Σαράντα χιλιάδες(40.000) δρχ. κατά συνε¬ 
δρίαση για τον καθένα. 

Η αποζημίωση αυτή καταβάλλεται για πραγματοποίηση 
τεσσάρων (4) συνεδριάσεων κατά μήνα. Τυχόν πραγμα¬ 
τοποίηση περισσοτέρων των τεσσάρων (4) συνεδριάσε¬ 
ων κατά μήνα δεν δημιουργεί αξίωση για πρόσθετη απο¬ 
ζημίωση. 

Αποζημίωση σαράντα χιλιάδωνν (40.000) δρχ. κατά μή¬ 
να και μέχρι τέσσερις (4) συνεδριάσεις κατά μήνα κατα¬ 
βάλλεται και στον υπάλληλο του Υπουργείο Εργασίας και 
Κοινωνικών Ασφαλίσεων που εκτελεί χρέη προσωρινού 
Γραμματέατου Δ.Σ. μέχρι τη στελέχωσητου Κέντρου. 

2. Η απόφαση αυτή ισχύει από 27.5.1997. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 18 Νοεμβρίου 1997 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-«- 

Αριθμ. ΔΥ13α/οικ. 37939 (5) 

Τρόπος λειτουργίας και διαδικασία λήψης αποφάσεων 
των Συμβουλίων κρίσης και επιλογής ιατρικού και οδο¬ 
ντιατρικού προσωπικού των Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.). 

ΟΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις τις παρ. 1 του άρθρ. 61 του Νόμου 


2519/1997 «Ανάπτυξη και εκσυγχρονισμός του Εθνικού 
Συστήματος Υγείας, Οργάνωση των υγειονομικών υπηρε¬ 
σιών, ρυθμίσεις για το φάρμακο και άλλες διατάξεις». 

2. Τις διατάξεις το άρθρο 37 του ίδιου νόμου. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Άρθρο 1 

Με την απόφαση αυτή καθορίζονται ο τρόπος και οι λε¬ 
πτομέρειες λειτουργίες των κατά το άρθρο 37 του Νόμου 
2519/1997 Συμβουλίων Κρίσης και Επιλογής Ιατρικού και 
Οδοντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.), η διαδικασία λήψης των αποφάσεών 
τους και τα καθήκοντα των μελών και εισηγητών τους. 

Άρθρο 1 

Σύγκληση Συμβουλίου. 

1. Τα (Σ.Κ.Ε.Ι.Ο.Π.Ν.Ι.), καλούμενα παρακάτω για συ¬ 
ντομία Συμβούλια, συνεδριάζουν ύστερα από πρόσκληση 
του Προέδρου, βρίσκονται δε σε απαρτία, εφόσον παρί- 
στανται τουλάχιστον τα τέσσερα (4) αποτα επτά (7) μέλη 
τους ή τα τρία (3) από τα πέντε (5) μέλη τους (άρθρο 37 
παρ. 1 καιπαρ. 6τουΝ. 2519/1997). 

Η πρόσκληση, στην οποία ορίζονται η ημερομηνία και η 
ώρα έναρξης της συνεδρίασης, τα θέματα συζήτησης και 
οι εισηγητές για κάθε θέμα, είναι γραπτή και στέλνεται 
στα μέλη και τους εισηγητές δύο (2) το λιγότερα ημέρες 
πριν από τη συνεδρίαση. 

2. Εφόσον διαπιστωθεί ανάγκη να συνεχιστεί η συζήτη¬ 
ση επί ενός θέματος πέραν της μίας (1) ημέρας, μπορεί να 
αποφασίσει το ΣΚΕΙΟΠΝΙ την συνέχιση της συζήτησης σε 
επόμενη ή επόμενες συνεδριάσεις, οι οποίες δεν μπο¬ 
ρούν να ξεπερνούν τις τρεις (3). Η συζήτηση οφείλει σε 
κάθε περίπτωση να ολοκληρωθεί και να υπάρξει απόφα¬ 
ση το ργότερα εντός είκοσι (20) ημερών από τη 1η 
Συνεδρίαση 

Άρθρο 3 

Ημερήσια διάταξη - Συνεδρίαση 

1. Τα δικαιολογητικά των υποψηφίων για κάθε προκη¬ 
ρυγμένη θέση υποβάλλονται στο νοσοκομείο που έχει 
προκηρύξει τη θέση. Η αρμόδια υπηρεσία της Δ//νσης 
Δ/κού του νοσοκομείου ελέγχει τα υποβαλόμενα δικαιο- 
λογητικά. Σε περίπτωση που διαπιστώσει την έλλειψη κά¬ 
ποιου κατά νόμον τυπικού προσόντος ή κάποιου δικαιο- 
λογητικού, εφ’ όσον δεν έχει παράλθει η προθεσμία ζητά 
από τον υποψήφιο τη συμπλήρωσή του, εάν παρέλθει η 
προθεσμία ή εάν ο υποψήφιος δεν σπεύσει στην συμπλή¬ 
ρωση μετά την ειδοποίηση, η υπηρεσία του νοσοκομείου 
τα διαβιβάζει στο αρμόδιο ΣΚΕΙΟΠΝΙ, επισημαίνονταςτην 
έλλειψη των συγκεκριμένων δικαιολογητικών. 

Στη συνέχεια οι εισηγητές είναι υποχρεωμένοι, εφόσον 
επιβεβαιώσουν και οι ίδιοι την έλλειψη συγκεκριμένων τυ¬ 
πικών δικαιολογητικών, να παραλείψουν τους υποψηφί¬ 
ους αυτούς από την κατάρτιση εισηγήσεων, κάνοντας ει¬ 
δική μνεία στην εισήγησή τους. 

2. Η Γραμματείατου Συμβουλίου καταρτίζει κατάσταση 
των εχόντων τα τυπικά προσόντα υποψηφίων για κρίση 
γιατρών και οδοντογιατρών κατά νοσοκομείο, ειδικότητα 
και βαθμό θέσης, μέσα σε πέντε (5) ημέρες το άργότερο 
από την παραπομπή των αιτήσεων και την θέτει υπόψη 
του εκάστοτε Προέδρου. 

Με διαβιβιβαστικό έγγραφο υπογεγραμμένο από τον ε- 
κάστοτε Προέδρο, αποστέλλονται από τη Γραμματείατα 
δικαιολογικά των υποψηφίων στους εισηγητές επί απο¬ 
δείξει και μέσα σε εύλογο χρονικό διάστημα, το οποίο δεν 
μπορεί να υπερβαίνει τον ένα (1) μήνα. 

Για κάθε διεκδικούμενη θέση, ο υποψήφιος υποχρεού 
ται να υποβάλλει τα δικαιολογητικά εις διπλούν. 

Σε περίπτωση που ο γιατρός είναι υποψήφιος σε περισ¬ 
σότερες της μιάς (1) θέσεις, υποχρεούται για όλες αυτές 
τις θέσεις σε κάθε αίτησή του να επισυνάπτει και πλήρη 
φάκελο των δικαιολογητικών του εις διπλούν για κάθε 
διεκδικούμενη θέση, εκτός εάν οι εισηγήσεις των υποψη¬ 
φίων γιά όλες τις θέσεις αυτές ανατίθενται στους ίδιους 
εισηγητές, οπότε η Γραμματεία συμπεριλαμβάνει ξεχωρι¬ 
στά το ονονοματεπώνυμο κάθε γιατρού κατά διεκδικού- 
μενη θέση, σημειώνει και παραπέμπει σε ένα φάκελλο, κά¬ 
νοντας ειδική μνεία. 

Άρθρο 4 

Προτάσεις εισηγητών - Λήψη αποφάσεων 

1. Οι εισηγητές προχωρούν στην συγκριτική αξιολόγη¬ 
ση των υποψηφίων για κάθε θέμα με βάση τα ουσιαστικά 
προσόντα που ορίζονται με τις διατάξεις των παρ. 7 και 8 
του άρθρου 37 του Νόμου 2519/1997 και την ιεραρχική 
κατάταξη και αξιολόγησή τους που καθορίζεται με την 
προβλεπόμενη από τη διάταξη της παραγρ. 13 του άρ¬ 
θρου 37 του Ν. 2519/1997 απόφασή μας. 

2. Οι εισηγητές μπορούν να ζητήσουν από κάθε υποψή¬ 
φιο να τους προσκομίσει ανάτυπο οποιοσδήποτε εργα¬ 
σίας του που αναφέρει στο βιογραφικότου σημείωμα, κα¬ 
θώς και οποιοδήποτε διευκρινιστικό στοιχείο είναι απα¬ 
ραίτητο για τη θεμελίωση των προτάσεών τους. 

Προσόντα που αποκτήθηκαν η συμπληρώθηκαν μετάτη 
λήξη της προθεσμίας αυτής δεν λαμβάνονται σε καμία πε¬ 
ρίπτωση υπόψη. 

Τα τυπικά και ουσσιαστικά προσόντα λαμβάνονται υπό¬ 
ψη μόνο εφ’ όσον συνέτρεχαν και είχαν υποβληθεί κατάτο 
χρόνο λήξης της προθεσμίας υποβολής των αιτήσεων, 
σύμφωνα με τις παραγράφους 8 και 9 του άρθρου 69 του 
Νόμου 2071/1992. 

3. Αν η κρίση αφορά στην πλήρωση περισσοτέρων από 
μία θέσεων της ίδιας ειδικότητας καιτου ίδιου βαθμού στο 
ίδιο Νοσοκομείο, που έχουν προκηρυχθεί με την ίδια από¬ 
φαση (π.χ. τρεις θέσεις Δ/ντών Παθολογίας του Α 
Νοσοκομείου) όσοι έχουν υποβάλει αίτηση για διορισμό 
σε αντίστοιχη θέση του Νοσοκομείου αυτού, λογίζονται 
ως υποψήφιοι για όλες αυτές τις θέσεις, χωρίς να θεω¬ 
ρείται ξεχωριστή προτίμηση για κάθε μία απ’ αυτές. 

Η κρίση γίνεται ενιαία και συντάσσεται ενιαίος πίνακας 
αξιολόγησης και τις θέσεις αυτές καταλαμβάνουν οι πρώ¬ 
τοι στη σειρά. 

4. Ο κάθε εισηγητής συντάσσει και υποβάλλει στη 
Γραμματεία του ΣΚΕΙΟΠΝΙ την εισήγησή του μέσα σε δε¬ 
καπέντε (15) ημέρες από την παραλαβή των φακέλων με 
τα δικαιολογητικά των υποψηφίων. 

Ο Πρόεδρος του ΣΚΕΙΟΠΦΝΙ αποστέλλει με έγγραφό 
του αντίγραφο των εισηγήσεων σε όλους τους υποψηφί¬ 
ους, οι οποίοι μπορούν μέσα σε ανατρεπτική προθεσμία 
είκοσι (20) εργασίμων ημερών από την παραλαβή τους να 
υποβάλλουν τις τυχόν ενστάσεις τους επ' αυτών. Ο ειση¬ 
γητής, επί της εισήγησης του οποίου υποβάλλονται οι εν¬ 
στάσεις, διατυπώνει εγγράφως, τεκμηριωμένα και αιτιο¬ 


λογημένα τις απόψεις, επί των ενστάσεων, τις οποίες και 
συνυποβάλλει μαζί με την εισήγησή του στο Συμβούλιο ε¬ 
ντός πέντε (5) ημερών από της υποβολής των ενστάσεων. 

Σε περίπτωση μη υποβολής των απόψεων επί των εν¬ 
στάσεων στηντασσόμενη προθεσμία αδικαιολογήτως, ει- 
σάγονται για συζήτηση στο Συμβούλιο στα πρακτικά του 
οποίου γίνεται ειδική μνεία για την παράλειψη του ειση¬ 
γητή να διατυπώσει τις απόψεις του επί των ενστάσεων 
και οι ενστάσεις αξιολογούνται απ’ ευθείας από το 
Συμβούλιο, ο δε Πρόεδρος ζητάει την αντικατάσταση του 
εισηγητή από τον φορέα που έχει προταθεί, ο οποίος υ- 
ποχρεούται να τον αντικαταστήσει. 

Τα ΣΚΕΙΟΠΝΙ υποχρεούνται να συνεξετάζουν σε κάθε 
περίπτωση τις υποβαλλόμενες ενστάσεις και τις επ’ αυ¬ 
τών απόψεις των εισηγητών, οι οποίες καταχωρούνται 
στο πρακτικό κρίσης που αφορά τη συγκεκριμένη υποψη¬ 
φιότητα. 

5. Ο Πρόεδρος του Διοικητικού Συμβουλίου του 
Νοσοκομείου, που ανήκει η θέση, θέτει υπ’ όψη του 
Συμβουλίου κατάτη συ ζήτηση, τιςτυχόν επιστημονικές ή 
λειτουργικές ιδιαιτερότητες ή του ειδικού χαρακτήρατου 
Νοσοκομείου ή της συγκεκριμένης μονάδας του, που επι¬ 
βάλλουν την πλαισίωσή τους από γιατρούς με αντίστοιχη 
εξειδικευμένη προσοντολογία. 

Οι απόψεις αυτές για την ιδιαιτερότητα ή τον ειδικό χα¬ 
ρακτήρατου Νοσοκομείου ή μονάδας του διατυπώνονται 
σε απόφαση του Διοικητικού Συμβουλίου του 
Νοσοκομείου, την οποία ο Πρόεδρός του στο Συμβούλιο 
Κρίσης την καταθέτει και καταχωρεί στα πρακτικά της συ¬ 
ζήτησης. 

Το Συμβούλιο είναι υποχρεωμένο να λάβει υπόψη του 
τις απόψεις αυτές κατά την συγκριτική αξιολόγηση των υ¬ 
ποψηφίων εκτός κι αν αιτιολογημένα απορρίψει την προ¬ 
βαλλόμενη επιστημονική ή λειτουργική ιδιαιτερότητα ή 
τον ειδικό χαρακτήρα του Νοσοκομείου της συγκεκριμέ¬ 
νης μονάδαςτου. 

6. Κάθε μέλος του Συμβουλίου, εκτιμώντας και αξιολο¬ 
γώντας τα τυπικά και ουσιαστικά προσόντα κάθε υποψη¬ 
φίου, κατά συγκριτική αντιπαραβολή, με βάση τις διατά¬ 
ξεις των παραγρ. 7 και 8 του άρθρου 37 του Νόμου 
2519/1997 και την προβλεπόμενη από τις διατάξεις της 
παραγρ. 13 του άρθρου 37 του ίδιου Νόμου απόφασή 
μας, λαμβάνοντας υπόψη και την επιστημονική ή λειτουρ¬ 
γική ιδιαιτερότητα του Νοσοκομείου ή της μονάδας που 
ανήκει η προς πλήρωση θέση και τον ειδικότερο χαρα¬ 
κτήρα του νοσηλευτικού ή ερευνητικού ή εκπαιδευτικού 
έργου του, καθώς και την πρόταση των εισηγητών, διατυ¬ 
πώνει τη γνώμη του αιτιολογημένα για κάθε υποψήφιο, ως 
προς την κατάταξή του στην αξιολογική σειρά, η οποία και 
καταχωρείται στα πρακτικά. 

7. Το Συμβούλιο μπορεί να καλεί τους υποψήφιους σε 
προφορική συνέντευξη. 

8. Το Συμβούλιο αποφασίζει κατά πλειοψηφία. 

Αν σε περίπτωση εξαίρεσης μέλους εξαιτίας κωλύμα¬ 
τος σε εφαρμογή των διατάξεων της παραγρ. 4 του άρ¬ 
θρου 6 του Νόμου 1278/82, προκύψει ισοψηφία, υπερι¬ 
σχύει η ψήφος του Προέδρου. 

Τα μέλη υποχρεούνται να ψηφίζουν αρνητικά ή θετικά. 

9. Για όλες τις θέσεις το Συμβούλιο μπορεί να γνωμοδο- 
τήσει για την επαναπροκήρυξή τους, αν κρίνει ειδικώς αι¬ 
τιολογημένα ότι κανένας από τους υποψηφίους δεν συ¬ 
γκεντρώνει τα απαιτούμενα για τις θέσεις ουσιαστικά 
προσόντα. 

10. Το Συμβούλιο αφού αποφασίσει για την αξιολογική 
κατάταξη των συνυποψήφιων κάθε θέσης, συντάσσει πί¬ 
νακα με την αξιολογική σειρά των υποψηφίων, πλήρως αι¬ 
τιολογημένα για κάθε κριτήριο ξεχωριστά, που καταχω- 
ρείται στα πρακτικά. 

11. Τα πρακτικά και οι πίνακες αξιολογικής κατάταξης 
των υποψηφίων υπογράφονται από τον Πρόεδρο, τα μέ¬ 
λη και τον Γραμματέα του Συμβουλίου. 

12. Αντίγραφο των πρακτικών στέλνεται στο Υπουργείο 
Υγείας και Πρόνοιας (Δ/νση Προσ/κού Ν.Π.) και στο 
Νοσοκομείο που προκηρίσσει τις θέσεις. 

13. Σε περίπτωση αναπομπής σύμφωνα με τις διατάξεις 
της παρ. 10 του άρθρου 37 του Ν.2519/97, το Συμβούλιο 
είναι υποχρεωμένο για την επανεξέταση του θέματος. 

Άρθρο 5 

Δημοσιότητα πρακτικών 

1. Η Γραμματεία του ΣΚΕΙΟΠΝΙ γνωστοποιεί, σε όλους 
τους υποψηφίους, απόσπασμα των Πρακτικών του 
Συμβουλίου με τον πίνακα της αξιολογικής κατάταξήςτων. 

2. Κάθε υποψήφιος που κρίθηκε έχει δικαίωμα να ζητή¬ 
σει από τη γραμματεία του Συμβουλίου να λάβει γνώση 
των πρακτικών, που τον αφορούν. 

Άρνηση των υπαλλήλων της Γραμματείας, να θέσουν υ¬ 
πόψη του ενδιαφερομένου υποψηφίου, που θα ζητήσει τα 
πρακτικά, αποτελεί άρνηση εκτέλεσης υπηρεσιακού κα¬ 
θήκοντος και ελέγχεται πειθαρχικά. 

Άρθρο 6 

Υποχρεώσεις μελών 

Τα μέλη του Συμβουλίου υποχρεούνται να προσέρχο¬ 
νται στις συνεδριάσεις του Συμβουλίου, όταν προσκαλού¬ 
νται. Αδικαιολόγητη απουσία σε 3 συνεδριάσεις συνεπά¬ 
γεται την αντικατάστασή τους. 


Κάθε μέλος υποχρεούται, σε περίπτωση που στο πρό¬ 
σωπό του συντρέχει περίπτωση κωλύματος κατά τις δια¬ 
τάξεις της παρ. 4 του άρθρου 6του Νόμου 1278/82, νατό 
δηλώσει στον Πρόεδρο του Συμβουλίου, ζητώντας την ε¬ 
ξαίρεσή του. Οι λόγοι της εξαίρεσης αναγράφονται στα 
πρακτικά. 

Άρθρο 7 

Αρμοδιότητες Γ ραμματείας 

Η Γραμματεία του Συμβουλίου έχει την ευθύνη για την 
γενική Γραμματειακή εξυπηρέτηση του Συμβουλίου, την 
τήρηση των πρακτικών. 

Θέτει υπόψητουΠροέδρουτα θέματα και τον επικουρεί 
στην κατάρτιση της ημερήσιας διάταξης. 

Βοηθάει τους εισηγητές στην διεκπεραίωση του έργου 
τους, παρέχοντάς τους κάθε σχετικό στοιχείο και εξα- 
σφαλίζοντάς τους την γραμματειακή εξυπηρέτηση. 

Η Γραμματεία τηρεί δικό της πρωτόκολλο και αρχείο. 

Άρθρο 8 

Χώρος Συνεδριάσεων 

Το Συμβούλιο συνεδριάζει σε χώρο του Νοσοκομείου 
που έχει οριστεί ως έδρα του. 

Κατ’ εξαίρεση μπορεί να συνεδριάσει και σε χώρο άλ¬ 
λου Νοσοκομείου του ίδιου συγκροτήματος ή της υγειο¬ 
νομικής περιφέρειας αρμοδιότητας του Συμβουλίου, που 
ορίζει ο εκάστοτε Πρόεδρος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 1997 

Ο ΥΠΟΥΡΓΟΣ 

Κ. ΓΕΙΤΟΝΑΣ 




14016 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΠ * ΡΑΧ 52 34 312 


Γ ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά δσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π. Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε. Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 « 

10.000 » 

50.000 » 

25.000 » 

10.000 » 

5.000 » 

10.000 » 

3.000 »» 

250.000 » 

10.000 » 

2.500 δρχ. 

2.500 » 

500 >■ 

2.500 » 

1.250 » 

500 » 

250 » 

500 >> 

150 »» 

12.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

10.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














